SHBA: Sekretari i ri i mbrojtjes dhe sfidat me të cilat përballet ai
Leon Paneta vjen në Pentagon pas detyrës si shef i CIA-s, ku ai mbikqyri operacionin për vrasjen e Osama bin Ladenit.
Shtetet e Bashkuara janë një vend në luftë prej gati një dekade dhe ushtria e saj është përballur me sakrifica gjatë kësaj periudhe. Më shumë se 1.500 trupa amerikane janë vrarë në Afganistan dhe lufta është bërë gjithnjë e më jopopullore për publikun amerikan. Ndërsa një e treta e ushtarëve amerikanë në Afganistan duhet të tërhiqet nga mesi i vitit të ardhshëm, Sekretari i ri i Mbrojtjes, Leon Paneta, thotë se ka ende punë të rëndësishme për të bërë. Travis Sharp është analist ushtarak në Qendrën për Sigurinë e re Amerikane. Ai thotë se tërheqja nga Afganistani do të jetë një çështje e rëndësishme me të cilën përballet Paneta. Ai thotë: Zoti Paneta vjen në Pentagon pas detyrës si shef i CIA-s, ku ai mbikqyri operacionin që la të vrarë udhëheqësin e al-Kaidës, Osama bin Laden në Pakistan. Paneta ka qenë gjithashtu një mbështetës i fortë i sulmeve me avionë të telekomanduar kundër al-Kaidës dhe talebanëve përgjatë kufirit të Pakistanit me Afganistanin. - thotë ai Sulmet e telekomanduar janë shumë jopopullorë në Pakistan dhe marrëdhëniet me Islamabadin do të jenë një tjetër provë e madhe për sekretarin e ri të mbrojtjes. Analisti Travis Sharp thotë se Paneta do të shërbejë si një ndërmjetës mes Shteteve të Bashkuara dhe Pakistanit. Zoti Paneta ka qenë kongresmen i Partisë Demokrate me përvojë në çështjet e buxhetit. Ai ka qenë kryetar i Komisionit të Buxhetit në Dhomën e Përfaqësuesve kryesonte zyrën e buxhetit në Shtëpinë e Bardhë nën Presidentin Bill Klinton. Analisti Geri Shmit i Institutit “American Enterprise”, thotë se sfida më e madhe për Panetën do të jenë shkurtimet në buxhetin e madh të Pentagonit. Presidenti Obama ka urdhëruar 400 miliard dollarë shkurtime në buxhetin e sigurisë kombëtare gjatë 12 viteve të ardhshme. Kjo do të përbënte një ndryshim të madh pas viteve me buxhete të mëdha të Pentagonit që pasuan sulmet terroriste të 11 shtatorit 2001. Paneta është i vetëdijshëm se koha e buxheteve të mëdha të mbrojtjes ka kaluar; - thotë zoti Paneta Shtetet e Bashkuara vazhdojnë të përballen me një deficit të madh buxhetor. Ushtria amerikane shpenzon10 miliardë dollarë në muaj në Afganistan. Analistë si Geri Shmit thonë se tërheqja e trupave nga dy konfliktet i shkurton shpenzimet. Paneta është bir i emigrantëve italianë dhe në vitet ’60 ai shërbeu si toger në ushtrinë amerikane. Ai dhe gruaja e tij Sylvia kanë një fermë në Karmel Valley të Kalifornisë.